Niko nece na Jelavicevo mjesto, 7/5/02. - 2002-05-07
HDZ BiH u petak bi trebalo da dobije novo vodjstvo, kako bi se ta stranka mogla registrovati za jesenje izbore.
Središnji odbor HDZ BiH na novoj sjednici za četiri dana trebalo bi da izabere vršioca dužnosti predsjednika HDZ-a, te još pet visokih funkcionera stranke. Saznaje se da je u prošli petak Predsjedništvo HDZ-a odlučilo da stranka ide u proces doregistracije, kako bi mogla izaći na izbore. To je, podsjetimo, potrebno jer po odlukama Wolfganga Petritscha u vrhu stranaka ne mogu biti ljudi koje je on smijenio. Mediji prenose da je iza ztavorenih vrata na sjednici Predsjedništva HDZ-a, Ante Jelavić podnio ostavku. Govori član Predsjedništva HDZ BIH, Niko Lozančić: Ja to ne smatram ostavkom jer ni ti jedno od tih tjela nije biralo gospodina Jelavića. Gospodina Jelavića je birao sabor HDZa BiH, ali on ima pravo odstupiti. Hoce li ta tjela uci u proces prilagodjavanja odluka visokog predstavnika je na time tjelima. U javnosti se spominje nekoliko imena zvaničnika HDZ-a koji bi trebali da zamijenu Antu Jelavića, kojeg je prije više od godinu dana smijenio Wolfgang Petritsch. Ponovo govori član Predsjedništva HDZ-a Niko Lozančić: Prema dosadasnjem tjeku stvari ne postoji velika želja bilo koga da se prihvati izvrsne duznosti precjednika stranke. U djelu clanova koji su kandidirani a koji se zalazu da se prihvate odluke visokog predstavnika cini mi se da ne ima dovoljno spremnih da prihvate tu poziciju. Iz ovoga drugod djela koji se protivi prihvacaju tih odluka je sasvim normalno da se ljudi ne prihvacaju tih pozicija. Gospodin Lozančić ističe kako je Ante Jelavić pozvao sve sankcionisane zvaničnike da odstupe i HDZ-u omoguće registraciju za naredne izbore. Niko Lozančić se slaže da je situacija prilično konfuzna i ironično naglašava kako bi možda dobro bilo da i u ovom slučaju odluku o novom predsjedniku stranke donese visoki predstavnik.